Rossiya Federatsiyasi prezidenti Vladimir Putin Xitoy Xalq Respublikasi raisi Si Jinpingni muqaddas havoriy Andrey Pervozdanniy ordeni bilan mukofotlash haqida farmon imzolagan. Bu haqda Kremlning rasmiy saytida e’lon qilingan. «Mukofot Rossiya Federatsiyasi va Xitoy Xalq Respublikasi o‘rtasidagi do‘stlik va hamkorlikni mustahkamlash yo‘lidagi mislsiz xizmatlari uchun berilmoqda», — deyiladi rasmiy xabarda. Putin bugun Si Jinpingni Kremlning birinchi korpusidagi Gerbli zalda qabul qilgan.